NORAKSTS

|  |  |
| --- | --- |
| 24.03.2023. | Nr.3/2 |

###### PROJEKTA “ĪPAŠI AIZSARGĀJAMĀS DABAS TERITORIJAS – DABAS LIEGUMA “LIELUPES PALIENES PĻAVAS” DABAS AIZSARDZĪBAS PLĀNA AKTUALIZĒŠANA” IESNIEGŠANA

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 4.panta pirmās daļas 20.punktu, Jelgavas pilsētas attīstības programmu 2014.-2020. gadam, Latvijas vides aizsardzības fonda izsludināto projektu konkursu aktivitātē “Īpaši aizsargājamo dabas teritoriju aizsardzības un apsaimniekošanas pasākumu plānošana dabas daudzveidības saglabāšanai”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atļaut Jelgavas valstspilsētas pašvaldības iestādei “Centrālā pārvalde” Jelgavas valstspilsētas pašvaldības vārdā iesniegt projektu “Īpaši aizsargājamās dabas teritorijas – dabas lieguma ”Lielupes palienes pļavas” dabas aizsardzības plāna aktualizēšana” (turpmāk – Projekts) Latvijas vides aizsardzības fonda projektu konkursā aktivitātē “Īpaši aizsargājamo dabas teritoriju aizsardzības un apsaimniekošanas pasākumu plānošana dabas daudzveidības saglabāšanai”.

Projekta kopējās izmaksas plānotas 62 500.00 *euro* (sešdesmit divi tūkstoši pieci simti *euro* un 00 centi) apmērā, t.sk. 50 000.00 *euro* (piecdesmit tūkstoši *euro* un 00 centi)(80%) – Latvijas vides aizsardzības fonda finansējums un 12 500.00 *euro* (divpadsmit tūkstoši pieci simti *euro* un 00 centi) (20%) - Jelgavas valstspilsētas pašvaldības līdzfinansējums.

1. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam iekļaut pašvaldības budžetā Projekta īstenošanai nepieciešamo finansējumu šādā sadalījumā:
   1. 2024. gadā − 21 250.00 *euro* (divdesmit viens tūkstotis divi simti piecdesmit *euro* un 00 centi), t.sk. priekšfinansējums 14 250.00 *euro* (četrpadsmit tūkstoši divi simti piecdesmit *eiro* un 00 centi un pašvaldības līdzfinansējums 7 000.00 *euro* (septiņi tūkstoši *euro* un 00 centi);
   2. 2025. gadā −  31 250.00 *euro* (trīsdesmit viens tūkstotis divi simti piecdesmit  *euro* un 00 centi), t.sk. priekšfinansējums 25 750.00 *euro* (divdesmit pieci tūkstoši septiņi simti piecdesmit *euro* un 00 centi ) un pašvaldības līdzfinansējums 5 500.00 *euro* (pieci tūkstoši pieci simti *euro* un 00 centi).
2. Pilnvarot Jelgavas valstspilsētas pašvaldības iestādi “Centrālā pārvalde” veikt visas nepieciešamās darbības Projekta iesniegšanai un īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. martā